cyanic-selkie/wikianc huggingface dataset:
Viini
Viinimarkkinoiden jakautuminen maailmalla
Uuden maailman viinintuottajat ovat 2000-luvulla voittaneet markkinaosuuksia eurooppalaisilta viinintuottajilta. Ne ovat kyenneet laajentamaan kuluttajamarkkinoita houkuttelemalla uudenlaisilla tuotteillaan uusia kuluttajia, jotka eivät aikaisemmin juoneet viiniä. Etenkin Australia on tuottanut nuorina nautittavia ja huokeita viinejä, jotka sopivat uusille viininkuluttajille. Tällä tavoin Australia on tehnyt viinistä massamarkkinatuotteen, joka suunnataan tehokkaita markkinointimenetelmiä käyttäen kasvavalle kuluttajajoukolle tasalaatuisena ja helposti lähestyttävänä tuotteena. Australian viiniteollisuus alkoi myös markkinoida viinejä niissä käytetyn rypälelajikkeen kautta ja ryhtyi suunnittelemaan viinipullojen etiketit värikkäämmiksi ja houkuttelevammiksi.
Epicor Software Corporation
2006 Epicor oli päässyt Fortunen TOP 100:n nopeimmin kasvavien yritysten listalle. 2007 Epicor pääsi Business 2.0 lehden "100 nopeimmin kasvavaa teknologiayritystä" -listalle.
Manon Rhéaume
Rhéaumen vanhemmat ovat Nicole ja Pierre Rhéaume. Hänellä on kaksi veljeä, vanhempi Martin ja nuorempi Pascal, joka pelasi hyökkääjänä kuudessa eri NHL-seurassa.
Vähemmistöstressi
Vähemmistöstressiä voivat kokea esimerkiksi sukupuoli- ja seksuaalivähemmistöjen edustajat, jotka kohtaavat yhteiskunnan oletuksia heteroseksuaalisuudesta sekä leimautumista, erilaisuutta ja väkivaltaa tai sen pelkoa. Yhdysvalloissa sateenkaarivähemmistöihin kohdistuu paljon viharikoksia ja väkivaltaa.
Passing
Passing eli "mennä läpi" on tilanne, jossa transihminen oletetaan sukupuolensa edustajaksi ilman että hänen tunnistetaan olevan trans.
Bibliodraama
Saksalainen Gerhard Marcel Martinin, joka on itse alusta asti ollut kehittämässä bibliodraaman menetelmiä, määrittelee: "Bibliodraama on kokemus- ja tekstipainotteinen: omat kokemukset pyritään saattamaan kosketuksiin niiden kokemusten kanssa, joita Raamattu kuvaa eri kertomuksissa, tilanteissa ja henkilöiden elämässä, mutta myös rukous-, meditaatio- ja opetusteksteissä."
John Gardner (säveltäjä)
Gardnerista tehtiin Brittiläisen imperiumin ritarikunnan komentaja vuonna 1976. Hän jatkoi säveltämistyötään pitkälle vanhuuteensa, ja vuonna 2007 sai kantaesityksensä hänen vuonna 2005 Graham Salvagelle säveltämänsä fagottikonsertto.
Etelänalvejuuri
Ulkonäkö ja koko
Etelänalvejuuri muistuttaa huomattavasti lähisukulaistaan isoalvejuurta (D. expansa), jota aikaisemmin pidettiin etelänalvejuuren yhtenä muotona. Etelänalvejuuri myös risteytyy isoalvejuuren kanssa, kuten myös toisen sukulaislajin, metsäalvejuuren kanssa.
Adygeit
Adyghet ovat pohjoiskaukasialainen kansa, jotka asuvat enimmäkseen Adygeiassa, jossa he muodostavat 24,2 % väestöstä. Heitä kutsutaan usein tšerkesseiksi. Adygeilla oli itsenäinen valtio, mutta Venäjä valloitti sen. Tämän sodan seurauksena monet adygeit muuttivat pois perinteisiltä asuinseuduiltaan, suurin osa heistä muutti Turkkiin, jossa he elävät pääasiassa Samsunissa, Kayserissa ja Düzcessa. Turkissa arvioidaan olevan noin 130 000 adygeita. Lisäksi adygeiyhteisöjä on Syyriassa, Jordaniassa ja Israelissa. Kosovossa oli myös adygeita mutta suurin osa heistä lähti maasta yhteisöön kohdistuneiden uhkausten vuoksi 1998.
Vilhelm II Villehardouin
thumb|Vilhelm II Villehardouinin aikana lyötyjä kolikoita. Vilhelm II Villehardouin (k. 1. toukokuuta 1278) oli Akhaian ruhtinaskunnan viimeinen Villehardouin-suvun hallitsija. Hänen aikanaan Akhaia oli voimansa huipulla.
Hitas
Hitas-asuntojen jonottaminen
Hitas-asuntojen myyntitapaa on arvosteltu vanhanaikaiseksi. Huhtikuussa 2010 Helsingin kaupunki myi Hermanniin rakennettavien kolmen hitas-yhtiön yhteensä sata uutta asuntoa keskimäärin 3 000 euroa neliöltä, 400 euroa alle alueen vanhojen asuntojen keskihinnan. Asuntoja myytiin ainoastaan Asuntotuotantotoimiston Pasilan toimipisteeltä, paikalle saapuneille ostajille jonojärjestyksessä. Jotkut henkilöt jonottivat asuntoja toimiston edustalla useita vuorokausia. .
Jääkiekon maailmanmestaruuskilpailut 1997
MM-kisojen lopputulokset
D-sarja Karsinnat
Toríbio de Benavente
Vuonna 1782 Motolinían kirje Kaarle V:lle löytyy Simancan arkistoista, jonka jälkeen Motolinía menettää osan lähes tarunhohteisesta maineestaan, syynä on kirjeessä esiintyvä Las Casasin voimakas mustamaalaaminen. Fransiskaanien historioitsija Gerónimo de Mendieta lausuu mielipiteensä Tlaxcalan luostarissa aikoinaan tuntemastaan Motoliníasta.
Salamancan San Estebanin luostari
Salamancassa sijaitsevan dominikaanisen San Estebanin luostarin priorina ja Salamancan yliopiston rehtorina toimi Uuden Maailman valloituksen ensimmäisten vuosikymmenten aikana dominikaani Francisco de Vitoria, teologi ja lainoppinut, jota monet pitävät kansainvälisen oikeuden isänä. Tuohon San Estebanin luostariin on haudattuna Vitoria, vierellään Matías Paz ja Domingo de Soto, jotka Vitorian tavoin osallistuivat keskusteluun intiaaneja vastaan käydystä oikeutetusta sodasta. Nykyisin museona olevan luostarin alimmassa kerroksessa toimii dominikaanien kustantamo, Editorial San Esteban, jonka julkaisusarjan Los Dominicos y America erään teoksen nimenä on Fray Toribio Motolinía frente a Fray Bartolomé de las Casas. Tässä vuonna 1989 ilmestyneessä teoksessa sen kirjoittaja, dominikaani Isacio Pérez Fernández käsittelee kriittisesti Motolinían vuoden 1555 tammikuussa Kaarle V:lle lähettämää kirjettä.
Motolinían kirje kuninkaalle osoittautui vahingolliseksi lähettäjälleen
Motolinían vuoden 1555 tammikuussa kuninkaalle lähettämä kirje, jossa hän kovin sanoin tuomitsee Las Casasin toiminnan Uudessa Maailmassa, osoittautui kirjeen kirjoittajalle itselleen vahingolliseksi. Kuusikymmentäkuusivuotias Motolinía kirjoitti tuon kuuluisan kirjeensä Tlaxcalan luostarin esimiehenä ollessaan. Vuoden kuluttua kirjeen lähettämisestä, jolloin Intioiden neuvosto oli prinsessan määräyksestä tutustunut kirjeen sisältöön, Uuden Espanjan asukkaat kokivat järisyttävän tiedon: Motolinía, Uuden Espanjan innokkain ja toimeliain käännyttäjä oli vangittu ja toimitettu vankilaan. Motolinían omat fransiskaaniesimiehet olivat rankaisseet häntä yli vuoden mittaisella vankeudella, koska hän oli paljastanut maan asioita kuninkaalle, kuten asian ilmaisee Meksikon järjestyksessä toinen arkkipiispa Alonso de Montúfar kahdessa kirjeessään Filip II:lle.
Kirkonmiehet osasivat käyttää Motolinían menetelmiä hyväkseen käännytystyössä
Kirkonmiesten valta oli suurimmillaan 1500-luvun puolivälissä. Näin ei ollut ainoastaan vain siksi, että he olivat tuomareita, vaan myös siksi, että varakuninkaan johtama audiensia, kuten myös kruunu, tukivat heidän työtään intiaanien käännyttämisessä ja saattamisessa kirkon jäseniksi. Munkit osasivat käyttää työssään hyväksi Martín de Valencian ja Motolinían kehittämiä menetelmiä ja intiaanien intoa kääntyä kristityiksi.
Abortti
Lääkkeellinen keskeytys
Lääkkeellisessä keskeytyksessä alavatsakivut ja pahoinvointi ovat tavanomaisia, lisäksi jälkivuoto kestää 1–3 viikkoa. Noin 2–4 prosentissa lääkkeellisesti keskeytetyissä tapauksissa kohtu ei tyhjene kokonaan, jolloin tarvitaan imukaavintaa. thumb|right|240px|Imukaavinta: 1. lapsivesipussi, 2. sikiö, 3. kohdun limakalvo, 4. tähystin, 5. imuputki.
Historia
Abortti tunnettiin jo Rooman valtakunnassa.
Hypoteettis-deduktiivinen tieteenkäsitys
Hypoteettis-deduktiivisella menetelmällä toimien aluksi esitetään hypoteesi, ja tästä johdetaan testattavia ennustuksia, jotka ovat hypoteesin premissien suora looginen seuraus, ja tämän jälkeen testataan empiiristen kokeiden avulla, pitävätkö ennusteet paikkansa. Jos johdetut ennusteet läpäisevät testit, havaintoaineisto tukee eli konfirmoi hypoteesia, mutta se ei kuitenkaan todista hypoteesia oikeaksi. Hypoteettis-deduktiivisen menetelmän kannalta järkevän hypoteesin perusvaatimukset ovat empiirisyys ja kyky selittää kohteena oleva ilmiö.
TERF
Joidenkin terf-feministiksi leimattujen feministien mukaan transihmisten asiat eivät kuulu feminismiin tai naisjärjestöihin. Jotkut terf-feministeiksi leimatut feministit, kuten ruotsalainen Ebba Witt-Brattström, sanovat vierastavansa intersektionaalista feminismiä siitä syystä, että siinä sukupuolia nähdään olevan enemmän kuin kaksi, ja koska siinä keskitytään naiseuden kustannuksella moniin queer-aiheisiin.
Suomen urheilu 2001
Vuoden urheilija
Urheilutoimittajain Liiton Vuoden urheilija -äänestyksessä kymmenen parhaan joukkoon sijoittuivat:
Toimitusketjujen ja logistiikan hallintajärjestelmä
Toimitusketjun hallinta tarkoittaa vuorovaikutussuhteiden hallintaa toimittajien ja asiakkaiden kanssa, tavoitteena saavuttaa lisäarvoa asiakkaalle minimoiden koko toimitusketjulle syntyvät kustannukset.
Jarno Mällinen
Jarno Mällinen (s. 22. tammikuuta 1965 Helsinki ) on suomalainen muusikko ja kirjailija. Parhaiten hänet tunnetaan oululaisen Radiopuhelimet-yhtyeen lauluntekijänä ja kitaristina. Mällinen on soittanut myös muun muassa Kansanturvamusiikkikomissiossa. Hän on työskennellyt toimittajana Kaleva-sanomalehdessä sekä freelancer-toimittajana. Mällinen on syntynyt Helsingissä ja muuttanut yhdeksänvuotiaana Ouluun. Hänen isänsä oli Kalevan pitkäaikainen päätoimittaja Teuvo Mällinen.
Tuomas Timonen
Tuomas Timonen (s. 1975) on kaksi runokokoelmaa julkaissut ja useita näytelmiä kirjoittanut suomalainen kirjailija ja ohjaaja. Koulutukseltaan hän on talonrakentaja ja dramaturgi.
Klaw
Historia
Klaw hyökkäsi kuitenkin Wakandaan apuriensa kanssa ja seuranneessa taistelussa T’Chaka sai surmansa. T’Chakan poika T’Challa tuhosi kuitenkin Klawin oikean käden ja tämä pakeni takaisin kotimaahansa.
Voimat & varusteet
Klaw kykenee luomaan ruumiistaan ääniaaltoja erilaisiin tarkoitusperiinsä luomansa äänimuuntajan kautta. Hän voi luoda niin kovaäänisiä ääni-iskuja (maksimi 170 desibeliä – tarpeeksi kuurouttamaan) kuin myös ohjata ääniä keskitetyiksi ääniaalloiksi (vastaa noin 1 350 kg TNT:ia). Hän voi myös luoda kolmiulotteisia, liikkuvia ääni/massakonstruktioita, jotka voivat muistuttaa monimutkaisiakin – kuten eläviä, muotoja. Hän muovaa ja animoi luomuksiaan mielensä voiman avulla. Luomukset kestävät vain niin kauan kuin Klaw haluaa niiden kestävän (tosin luomuksilla ei ole läheskään samaa kestävyystasoa kuin niiden herralla).
Leanid Karnijenka
Leanid Leanidavitš Karnijenka (, s. 20. elokuuta 1987) on valkovenäläinen entinen maastohiihtäjä ja MM-mitalisti.
Sirhan Sirhan
Tuomio
Sirhanin todettiin olleen murhan aikaan alentuneesti syyntakeisessa tilassa. Hänet tuomittiin alun perin kuolemaan, mutta rangaistus muuttui automaattisesti elinkautiseksi vankeudeksi, kun kuolemanrangaistus poistettiin Kalifornian lainsäädännöstä 1972. Kuolemanrangaistus otettiin myöhemmin takaisin käyttöön, mutta takautuvasti sitä ei sovellettu, joten se ei vaikuttanut Sirhaniin.
Armahdusanomukset
Murhatun Robert F. Kennedyn poika Robert F. Kennedy Jr. ei usko Sirhanin syyllisyyteen.
Kruunuvuorensilta
Kruunuvuorensilta on rakenteilla oleva vinoköysisilta, joka ylittää Kruunuvuorenselkä-merenlahden Palosaaren ja Kruunuvuorenrannan välillä Helsingissä. Noin 1 200 metriä pitkästä sillasta tulee Suomen korkein ja pisin silta.
Luettelo maailmanperintöluettelon kohteista Amerikassa
Tämä on luettelo Unescon maailmanperintöluettelon kohteista Pohjois- ja Etelä-Amerikan sekä Länsi-Intian alueella.
Masako (keisarinna)
Mielenterveys
Vuonna 2006 australialainen toimittaja Ben Hills julkaisi kirjan Princess Masako: Prisoner of the Chrysanthemum Throne. Kirja kertoo Masakon läpikäymästä elämänmuutoksesta ja matkan varrella ilmenneistä ongelmista. Japanin viranomaiset pyrkivät aluksi estämään kirjan julkaisun.
Dmitri Kulikov
Maajoukkue
Kulikovilla on myös miesten MM-hopeaa vuosilta 2010 ja 2015.
FC Sète
FC Sète on ranskalainen jalkapalloseura, joka on perustettu tammikuussa vuonna 1914. Se oli 1930-luvulla Ranskan menestyneimpiä joukkueita, mutta nykyään se pelaa neljänneksi ylimmällä sarjatasolla Championnat National 2:ssa.
Abovjan
Abovjan on kaupunki Armenian keskiosassa, Jerevanin pohjoispuolella sijaitsevassa Kotajk'in maakunnassa. Vuoden 2011 väestönlaskennan aikaan kaupungin asukasluku oli 43 495; vuosikymmen aiemmin asukkaita oli 44 569 (2001).
Prinsessa Cristina
Kuningas Felipe VI (Cristinan veli) otti pois Cristinalta Palma de Mallorcan herttuattaren arvonimen kesäkuussa 2015.
Baleaarien saarten maakuntaoikeus (La Audiencia Provincial de Baleares) katsoi Cristinan hyötyneen aviomiehensä veronkierrosta, mutta hänet vapautettiin syytteistä helmikuussa 2017. Hänen miehensä Iñaki Urdangarin tuomittiin samassa oikeudenkäynnissä vankeuteen.
Ninja Tune
Ninja Tune on itsenäinen Lontoossa perustettu levy-yhtiö. Sen perustivat vuonna 1990 DJ:t Matt Black ja Jonathan More, jotka tunnetaan myös nimellä Coldcut.
Artistit
thumb|262px|Strictly Kev (DJ Food, vasemmalla) ja Darren Knott (DK)
Askola
Historia
Vaikka Askola sijaitsee lähellä Uudenmaan rannikkoa, 1200-luvulla alkanut ruotsalaisasutus ei juurikaan levinnyt Askolan alueelle aivan kaakkoisimpia kyliä lukuun ottamatta. Keskiajalta lähtien Askola kuului laajaan Porvoon hallintopitäjään.
Väestö
Tilastokeskuksen ennusteen mukaan Askolan väkiluku kasvaa tasaisesti.
Palvelut
Julkista terveydenhoitoa tarjotaan muun muassa Askolan terveyskeskuksessa.
Racing Club de France
Racing Club de France 92 on Pariisin luoteisesta esikaupungista Colombesista kotoisin oleva jalkapalloseura, joka on perustettu vuonna 1896. Se oli menestyksekäs seura vielä 1950-luvulle asti, kunnes se putosi alemmille sarjatasoille. Se nähtiin Ligue 1:ssa vielä 1980-luvulla, mutta lopulta rahavaikeudet pakottivat seuran konkurssiin ja se menetti ammattilaisasemansa. Nykyisin Racing Club de France pelaa Ranskan neljännellä sarjatasolla eli National 2 -tasolla.
Suora katu
Historia
Suoran kadun varrella oli jo varhaiselta kristityltä kaudelta lähtien useampia kirkkoja. Ainut niistä edelleen toimiva on nykyinen Antiokian ja koko Idän patriarkaattiin istuin Pyhän Marian katedraalilla. Kirkko on sinänsä vanha, mutta se on rakennettu historiansa aikana monta kertaa uudestaan. Myöhemmin varhaisella islamilaisella kaudella Suora katu oli kaupungin liikekeskusta. Myöhemmin keskusta tosin levisi laajemmalle alueelle. Vielä nykyaikanakin Suora katu on Damaskoksen vanhankaupungin halkovista kaduista tärkein. Toisaalta katu on liikenteeseen nähden hyvin kapea.
Marjo Niemi
Niemi on toiminut myös radiokolumnistina Ylellä. Kirjoittamisen lisäksi Niemi on tehnyt musiikkia yhtyeissä Hope Comes in Many Forms ja Ihmissyöjän ystävät.
CO Roubaix-Tourcoing
thumb|right|Seuran logo CO Roubaix-Tourcoing oli ranskalainen jalkapalloseura, joka perustettiin vuonna 1945 Racing Club de Roubaix'n, Excelsior de Roubaix'n ja US Tourcoingin yhdistyttyä. Seura ylsi yllättäen jopa Ranskan liigamestariksi kaudella 1946–47. Seura kuitenkin lakkautettiin vuonna 1970.
Hantin kieli
Historia ja murteet
Hanti kuuluu suomalais-ugrilaisten kielten ugrilaiseen ryhmään. Sen lähimmät sukukielet ovat mansi ja unkari. Hantia ja mansia kutsutaan puhuma-alueensa mukaan obinugrilaisiksi kieliksi. Obinugrilaisten ja unkarilaisten esivanhemmat lienevät eronneet toisistaan ensimmäisen vuosituhannen alkupuolella eaa.
He-Man (vuoden 1983 animaatiosarja)
He-Man on Filmationin tuottama yhdysvaltalainen animaatiosarja, joka perustuu Mattelin lelusarjaan Masters of the Universe. Sarjasta tuotettiin 130 jaksoa kahden tuotantokauden verran, jotka esitettiin Yhdysvalloissa vuosien 1983–1985 välisenä aikana. Suosion myötä tuotettiin spin-off animaatio She-Ra: Mahdin prinsessa, jossa seurattiin He-Manin siskon seikkailuja.
Herttoniemen kartano
Herttoniemen kartano sijaitsee Helsingin Herttoniemenrannassa Herttoniemen kaupunginosassa. Se on Itä-Helsingin vanhimpia, ja kartanon puutarha on maan hienoimpia säännönmukaisen barokkipuutarhan ja englantilaistyylisen puiston välimuotona.
Puisto
Herttoniemen kartanon puisto jakaantuu kahteen osaan. Alkujaan puisto on 1760-luvulta, mutta nykyisen asunsa se sai Carl Olof Cronstedtin aikana 1810-luvulla. Puisto jakaantuu kahteen osaan: toinen osa on säännönmukainen barokkityylinen puutarha kukkaistutuksineen, toinen osa on englantilaistyylinen maisemapuisto lampineen ja huvimajoineen. Herttoniemen kartanopuisto on toinen Helsingin kahdesta englantilaistyylisestä puistosta; toinen on Piperin puisto Suomenlinnassa. Pääkäytävän päässä on toinen Carl Ludvig Engelin suunnittelemiksi mainituista huvimajoista. Kartanon puistossa kasvavat kolmihaarainen päärynäpuu, jonka ympärys 1,3 m:n korkeudella on 226 cm ja pituus 15 m, sekä dahurianlehtikuusi, jonka vastaavat mitat ovat 241 cm ja 30 m. Molemmat ovat lajeissaan Suomen paksuimmat. Helsingin kaupunki vastaa nykyisin puiston hoidosta, ja sitä laajennettiin vuosituhannenvaihteessa rantaan päin.
Asklepieion (Pergamon)
Historia
pienoiskuva|vasen|Asklepieionin raunioita. pienoiskuva|vasen|Asklepieionin raunioita. Pyhäkön kultti oli Asklepios-kulteille tyypillinen: pyhiinvaeltajat tulivat pyhäkölle viettääksen siellä yönsä, ja toivoivat näkevänsä parantumista edesauttavia enneunia. Pyhäkkö toimi myös Galenoksen lääkärikoulukunnan keskuksena. Hän oli kotoisin kaupungista ja sai siellä varhaisen koulutuksensa. Aelius Aristides vietti 100-luvun alkupuolella pitkiä aikoja pyhäkössä parantuakseen, ja kirjoitti siitä teokseensa Pyhät kertomukset (Hieroi logoi). Teos on merkittävimpiä lähteitä pyhäkön tuonaikaisen toiminnan ja merkityksen tuntemisen kannalta. Pyhäkkö säilyi parantolakäytössä vielä kristillisen ajan koitettuakin.
Rakennukset
Asklepieion sijaitsi antiikin aikaisen kaupungin lounaislaidalla Kaikos-joen (nyk. Bakırçay) pohjoispuolella, noin 2,5 kilometriä lounaaseen kaupungin akropoliista ja alun perin myös kaupungista. Roomalaisella kaudella kaupunki oli kasvanut niin, että sen lounaislaita ulottui jo noin 500 metrin päähän pyhäkköalueesta. Asklepieionin yhdisti kaupunkiin tie, joka kulki alakaupungissa olleen roomalaisen teatterin ohi.
Alehinin puolustus
Vaihtomuunnelma
Vaihtomuunnelma on neljän sotilaan hyökkäystä hieman vähemmän kunnianhimoinen jatko valkealta. Valkea vaihtaa e-sotilaansa mustan d-sotilaaseen, ja tyytyy keskustan hallintaa rinnakkain olevilla c- ja d-sotilailla. Mustan pitää päättää, kummalla sotilaistaan lyö takaisin. 5...cxd6 johtaa yleensä mustan aktiiviseen taisteluun keskustasta. Molemmille jatkoille on tyypillistä, että musta sivustoi kuningaslähettinsä sekä pelaa ...Lg4 iskeäkseen valkean keskustan kimppuun.
Moderni jatko
Moderni jatko on yleisin muunnelma Alehinin puolustuksessa. Kuten vaihtomuunnelmassakin, valkea hyväksyy pienemmän tilaedun ja koittaa pitää sen yllä. Mustan tärkeimmät jatkot ovat:
Jalkarannan koulu
Kansainväliset hankkeet
Koulu osallistui Comenius -hankkeeseen 2008-2010. Sen yhteistyökoulut hankkeessa olivat Basisschool De Weijerhof Boxmeer (1), Alankomaat, Szkola Podstawowa Czestochowa nr 53 (3), Puola, Mehmetçik İlköğretim Okulu (5), Uşak, Turkki ja Evangelische Grundschule (6),Gross Kölzig, Brandenburg, Saksa. Hankkeen nimi oli Today-Tomorrow-together: The world we create(d).
Stipendit
Jalkarannan peruskouluun liittyy kaksi stipendejä myöntävää säätiötä. 1960 perustettu opettaja Aino Ylhäisen opintorahastosäätiö numero 1299. Säätiön tarkoituksena on tukea ja edistää Lahden kaupungin Jalkarannan kansakoulussa opintonsa aloittaneiden, edistyvien ja hyväkäytöksisten varattomien oppilaiden kansakoulun jälkeisiä jatko-opintoja kotimaassa. Säätiön apurahat on haettavissa lokakuussa, mistä on ilmoitus Etelä-Suomen Sanomissa. Säätiön yhteyshenkilönä toimii rehtori Anu Kauppinen ja sihteerinä Matti Räsänen.
Äänestyspaikka
Jalkarannan peruskoulu toimii myös Lahden kaupungin äänestysalue 029 Jalkarannan koulun ja 030 Jalkarannan koulun äänestyspaikkoina. 31.1.2008 029 Jalkarannan koulu -nimisellä alueella oli 1 380 äänestysikäistä naista ja 1 785, yhteensä 3 165 ja 030 Jalkarannan koulu -nimisellä alueella 834 naista ja 856 miestä, yhteensä 1 680.
Alehinin puolustus
Kahden sotilaan hyökkäys
Mustan selkeä vastaus valkean neljänteen siirtoon on 4...Rd5, joka tarjoaa mustan ratsulle turvallisen ja aktiivisen aseman keskustassa. Siirron jälkeen mustan mahdollisuudet voittoon ovat hieman jopa valkean mahdollisuuksia paremmat, mikä on epätavallista valkean ensimmäisen siirron edun takia.
Demiseksuaalisuus
pienoiskuva|Virallinen demiseksuaalisuus-[[Sateenkaarilippu|pride-lippu.]] Demiseksuaalisuus on seksuaalinen suuntautuminen, jossa seksuaalinen kiinnostus edellyttää kokonaisvaltaista tunnetasoa toista ihmistä kohtaan. Demiseksuaalisuus on yksi seksuaalivähemmistöistä ja osa aseksuaalisuuden spektriä.
Rendsburg
Rendsburg on kaupunki Eiderjoen ja Kielin kanavan varrella, Jyllannin niemimaalla, Schleswig-Holsteinin osavaltiossa Pohjois-Saksassa. Se sijaitsee noin 30 kilometriä Kielistä länteen, 90 kilometriä Lyypekistä luoteeseen ja sata kilometriä Hampurista pohjoiseen.
Historia
Rendsburg perustettiin vuoden 1150 tienoilla; ensimmäinen kirjallinen maininta siitä on vuodelta 1199 muodossa Reinoldesburch Arnold von Lübeckin Chronica Slavorumissa. Paikkakunnasta tuli osa Holsteinia 1200-luvulla. Vuonna 1460 se siirtyi vuorostaan Schleswigin haltuun. Kaupunkioikeudet Rendsburgille myönnettiin vuonna 1253, mahdollisesti jo neljätoista vuotta aiemmin. Vuonna 1286 kaupunki paloi ja seuraavana vuonna jälleenrakentamisen yhteydessä kohosi myös Marienkirche. Kolmikymmenvuotisen sodan aikana vuosina 1627–1629 Rendsburg oli Saksan keisarillisten joukkojen hallussa. Ruotsin joukot miehittivät kaupunkia 1644 ja 1645. Ensimmäiset suuret linnoitukset nousivat vuosina 1669–1673 tanskalaisen kenraalimajuri Henrik Rusen johdolla. Rendsburg sai vesiliikenneyhteyden Itämereen, kun 43-kilometrinen Schleswig-Holsteinischer Canal eli Eiderin kanava rakennettiin 1777–1784. Seuraavan vuosisadan puolivälissä kanava sai nimekseen Eiderkanal.
Jalmari Syvänne
Syvänne tuli opiskelemaan Turun Taideyhdistyksen piirustuskouluun vuonna 1905. Syvänne oli tunnettu graafillisena taiteilijana ja hän teki myös vesiväritöitä. Syvänne teki useita ulkomaanmatkoja muun muassa Välimeren maihin ja Venäjälle Volgan varsille. Viimeksi hän teki opintomatkan 1920 Italiaan ja Ranskaan. Syvänne kuoli 31-vuotiaana kurkkutuberkuloosiin. Jalmari Syvänne on haudattu Turun hautausmaalle. Hänen hautakivessään on taiteilija Aarre Aaltosen tekemä pronssinen muotokuvareliefi.
Bernard Kouchner
Humanistinen sitoutuminen poliittisella perustalla
Jo 1960-luvun alussa hänen poliittinen aktiivisuutensa saattoi hänet Ranskan kommunistisen puolueen jäsenyyteen. Vähän myöhemmin hän siirtyi Ranskan sosialistiseen puolueeseen.
Hän on ajanut kansainvälisissä järjestöissä oikeutta puuttua eri maiden yhteiskunnallisiin ongelmiin. Tämä on ranskalaisen Jean-François Revelin alulle panema ajatus. Hallitustyöskentelyssä hän on voimakkaasti panostanut juuri humanitaariseen toimintaan eri puolilla maailmaa.
Kansallinen ja kansainvälinen vastuu
Kouchner vieraili elokuussa 2007 Irakissa ensimmäisenä Ranskan ministerinä sitten Yhdysvaltain miehityksen 2003, jota Ranskan vastusti kiivaasti.
Joseph von Eichendorff
Elämä
pienoiskuva|upright|Eichendorffin muistomerkki [[Prudnik|Prudnikissa]] Eichendorffin isä oli preussilainen upseeri ja vapaaherra. Josephilla ja hänen veljellään Wilhelmillä oli oma kotiopettaja. Joseph luki lapsena seikkailuromaaneja, ritariromaaneja ja antiikin taruja ja teki 12-vuotiaana ensimmäiset kirjalliset yritelmänsä sekä päiväkirjamerkintänsä.
Haskell
Haskell on yleiskäyttöinen, puhtaasti funktionaalinen ohjelmointikieli, jolla on laiskan suorituksen semantiikka ja vahva staattinen tyypitys ja jota alettiin kehittää vuonna 1987. Se on nimetty loogikko Haskell Curryn mukaan. Kielen viimeisin standardiversio on Haskell 2010, joka korvasi aiemman standardin Haskell 98:n. Lähes kaikki kielen toteutukset tukevat standardien lisäksi omia laajennoksiaan. Haskellin tunnetuin toteutus on GHC (Glasgow Haskell Compiler).
Ominaisuuksia
Haskellin ominaisuuksiin kuuluu laiska suoritus vakiona, hahmonsovitus, listakeräelmät , tyyppiluokat, tyyppipolymorfismi ja tyyppipäättely. Kieli on puhtaasti funktionaalinen, mikä tarkoittaa, että funktioilla ei ole sivuvaikutuksia. Sivuvaikutusten, kuten syötteen lukemiseen ja tulostamiseen, on Haskellissa omat rakenteensa.
Esimerkki
Funktionaalisten ohjelmointikielien vastine hei maailma -ohjelmalle on kertomafunktio. Haskell-versio:
Maastojuoksun maailmanmestaruuskilpailut 1973
Maastojuoksun maailmanmestaruuskilpailut vuonna 1973 järjestettiin Waregemissa, Belgiassa 17. maaliskuuta, ja ne olivat ensimmäiset virallisen MM-arvon saaneet maastojuoksukilpailut.
Al-Mahdi
Vallanperimys
Kun al-Mahdi kuoli, mahdollisesti metsästysonnettomuudessa, hänen puolisonsa Khayzuran oli kerännyt käsiinsä paljon poliittista valtaa ja suosi kahdesta pojastaan Harunia. Kalifiksi nousi kuitenkin isoveli Musa hallitsijanimellä Al-Hadi.
Olympia (nimi)
Olympia on naisen etunimi. Se on kreikkalaiseen mytologiaan liittyvä nimi, jonka merkitys on ’tyttö Olymposvuorelta’. Lähtömuotona on kreikankielinen naisennimi Olympiás.
Asikkala
Tunnettuja asikkalalaisia
Tunnettuja henkilöitä, jotka ovat syntyneet, asuneet tai vaikuttaneet Asikkalassa:
Aura (kunta)
Aura (vanha nimi Prunkkala) on Suomen kunta, joka sijaitsee Varsinais-Suomen maakunnassa. Auran naapurikunnat ovat Lieto, Masku, Mynämäki, Nousiainen, Pöytyä, Rusko ja Turku. Entisiä naapurikuntia ovat Karinainen, Paattinen, Tarvasjoki, Vahto ja Yläne.
Maantiede
Aura sijaitsee Aurajoen keskijuoksulla, ja joki jakaa kunnan kahteen toisistaan erottuvaan osaan. Itäpuolella vallitsevana maalajina on moreeni, ja maasto on epätasaista korkeimpien mäkien ulottuessa yli 80 metrin korkeudelle merenpinnasta. Joen länsipuolella maasto on alavaa ja maaperä on enimmäkseen savimaata. Luoteessa Auran alue ulottuu kapeana kärkenä alkujaan kahdeksan kunnan rajapyykkiin Kuhankuonoon. Aurajoen tärkein sivujoki Auran alueella on Järvenoja eli Järvijoki, joka saa alkunsa Kuhankuonon luoteispuolella, Pöytyän ja Mynämäen alueilla sijaitsevasta Savojärvestä. Auran alueelle ulottuu luoteessa Kurjenrahkan kansallispuisto. Aura on yksi harvoista kunnista, joissa ei ole yhtään järveä. Aura on lisäksi pinta-alaltaan Manner-Suomen pienin kunta, joka ei käytä kaupunki-nimitystä.
Uskonnolliset yhteisöt
Suomen ortodoksisen kirkon seurakunnista Auran alueella toimii Turun ortodoksinen seurakunta. Näiden lisäksi Aurassa toimii lähinnä helluntaiherätykseen lukeutuva Auran Helluntaiseurakunta.
Gerald Woodroffe
Gerald "Jezz" Woodroffe (s. 1951 Birmingham, Englanti) on englantilainen kosketinsoittaja. Hän aloitti uransa 1975 liittymällä Black Sabbath -yhtyeeseen kosketinsoittajaksi. Sen jälkeen hän on luonut uraa mm. Robert Plantin ja Phil Collinsin yhtyeissä. Hän on tehnyt myös sooloalbumeja sekä soittanut monissa sessioissa.
M/S Inowroclaw
1999–
Alus ajoi karille 25. marraskuuta 1999, lähdettyään Helsingin Länsisatamasta kohti Puolaa. Ennen karilleajoa aluksella havaittiin vaikeuksia ohjailussa; aluksen kääntyminen oikealle ei sujunut toivotulla tavalla ja noin 15 minuuttia lähdöstä alus pysäytettiin ja ankkuroitiin. Ankkuroinnin aikana alus oli Suomenlinnan etelärannan lähellä. Eteläisen tuulen painamana alus ajautui rantaan.
Akkalansaame
A-2 Čuʹkksuâl (Ekostrovski)
Sami Lehtinen
Sami ”Parta-Sami” Lehtinen on suomalainen basisti ja kitaristi, joka tunnetaan parhaiten Apulannan basistina. Hän on kotoisin Tammelasta ja koulutukseltaan soitinrakentaja. Nykyään hän asuu Helsingissä.
Gerald Fried
Fried työskenteli urallaan myös dokumenttien parissa ja sävelsi musiikkia noin 20 dokumenttiin. Niiden joukossa oli muun muassa useita National Geographicin elokuvia sekä Birds Do It, Bees Do It (1975). Siitä Fried sai Oscar-ehdokkuuden parhaasta musiikista. Birds Do It, Bees Do It on ainoa dokumenttielokuva, joka on ollut ehdolla musiikista.
Leisi (Viro)
Leisi on pienkauppala (alevik) ja entinen kunta Virossa Saarenmaalla. Leisin kunnan keskus oli nimeltään Leisi. Kunnassa oli asukkaita 1 810 (2015). Leisi liitettiin osaksi uutta Saarenmaan kuntaa vuoden 2017 lokakuussa, jolloin siitä tuli Saarenmaan kuntaan kuuluva pienkauppala.
Lauluja utopiasta
Elokuva on yhteiskunnallinen musiikkidokumentti Agit Prop -yhtyeestä, joka oli yksi keskeisimmistä Suomen 1970-luvun poliittiseen laululiikkeeseen kuuluneista yhtyeistä.
Lauluja utopiasta ei ollut valmis von Baghin kuollessa vuonna 2014. Hän oli ehtinyt tehdä haastattelut, ja Aaltonen teki elokuvan loppuun.
Intian kansallismuseo
pienoiskuva|Näkymä museon sisäpihalta
Miniatyyrimaalausten galleria
pienoiskuva|Osa miniatyyrimaalausten galleriasta Intian kansallismuseossa on yli 17 000 maalausta käsittävä, maailman suurin kokoelma intialaisia miniatyyrimaalauksia yhdeksän vuosisadan ajalta.
Tauno Lukkarinen
Tauno Antero Lukkarinen (18. joulukuuta 1913 Iisalmi – 19. elokuuta 1989 Kittilä) oli suomalainen pienviljelijä ja kirjailija.
Intian kansallismuseo
Keski-Aasian galleria
Tässä galleriassa on näytteillä brittiläisen tutkimusmatkailija Sir Aurel Steinin Keski-Aasiasta kolmella matkallaan (1900-1901, 1906-1908 ja 1913-1916) kokoamia esineitä. Niiden joukossa on seinämaalauksia ja maalattuja silkkiviirejä; puu-, terrakotta- ja stukkoveistoksia; kolikoita, posliini- ja saviesineitä; nahasta, ruohosta ja tekstiileistä tehtyjä esineitä; kulta- ja hopeaesineitä; ja sekä uskonnollisia että maallisia kirjoituksia.
Tanjoren ja Mysoren taiteen galleria
pienoiskuva|Kuva maalausgalleriasta Tässä galleriassa on näytteillä Etelä-Intian Tanjoren ja Mysoren koulukuntiin kuuluvia maalauksia. Ne esittävät tyypillisesti Vishnun inkarnaatioita kuten Krishnaa ja Ramaa, sekä Shivaa ja tähän liitettyjä jumaluuksia kuten Parvatia ja Ganeshaa, sekä kuninkaiden, pyhimysten ja ruhtinaiden muotokuvia.
Johann Peter Hebel
Johann Peter Hebel (10. toukokuuta 1760 Basel, Sveitsi – 22. syyskuuta 1826 Schwetzingen ) oli saksalainen runoilija, teologi ja pedagogi. Hebel oli yksi merkittävimmistä alemannisten murteiden runoilijoista. Hänen tunnetuimpiin teoksiinsa lukeutuu alemannitarujen kokoelma Schatzkästlein des rheinischen Hausfreundes.
Gas Lipstick
Mika Kristian "Kaasu" Karppinen, taiteilijanimeltään Gas Lipstick (s. 8. helmikuuta 1971 Eskilstuna, Ruotsi) on suomalainen muusikko. Hänet tunnetaan parhaiten HIM-yhtyeestä, jonka rumpalina hän toimi vuodesta 1999 vuoteen 2015 asti.
Olli Löytty
Olli Löytty on gospelmuusikko Jaakko Löytyn, rumpali Sakari Löytyn ja basisti Mikko Löytyn veli.
Brändö
Liikenneyhteydet ja palvelut
Brändön peruskoulua (luokka-asteet 1–9) kävi lukuvuonna 2017–2018 32 oppilasta.
Nähtävyyksiä
pienoiskuva|[[Brändön kirkko]]
Viherlevät
Viherlevät ovat leväryhmiä (varsinaiset viherlevät Chlorophyta ja näkinpartaislevät Charophyta), jotka kuuluvat kehityshistoriallisesti samaan kuntaan kasvikunnan kanssa. Viherleviksi kutsutaan usein niitä tämän kunnan lajiryhmiä, jotka eivät kuulu versokasveihin eli alkiollisiin kasveihin (Embryophyta). Koska kuitenkin näkinpartaislevät ja versokasvit muodostavat yhdessä monofyleettisen ryhmän (Streptobionta), varsinaisiksi viherleviksi kutsutaan vain Chlorophyta-taksonia. Viherlevät ovat monimuotoinen leväryhmä, johon kuuluu 8 000 – 10 000 lajia, joista suurin osa (90 % tunnetuista lajeista) esiintyy makeissa vesissä. Jotkut lajit elävät suolaisissa vesissä tai maalla (esimerkiksi puunrungot tai maaperä). Niitä elää myös symbioosissa sienten kanssa (jäkälät). Lajien koko vaihtelee yksisoluisista levistä lähes metrin kokoisiin versokasvien kaltaisiin leviin. Viherlevien viherhiukkaset sisältävät versokasvien tapaan a- ja b-klorofylliä, joten ne ovat väriltään kirkkaanvihreitä.
Mansin kieli
Kirjakieli
Mansin kirjaimisto
Kielioppi
Mansin kieli on agglutinatiivinen kieli. Sanojen vartalovaihtelut ovat vähäisiä: nominien vartaloissa ei tapahdu taivutettaessa muutoksia, ja epäsäännöllisiä vartaloita saavia verbejä on vain kuusi. Mansissa on kuusi sijamuotoa, joista kullakin on laajasti monia käyttötarkoituksia. Paikallissijoja on kolme ja muita sijoja kolme. Omistamista ilmaistaan sukukielten tapaan omistusliitteillä, joita liitetään myös postpositioihin ja verbien nominaalimuotoihin. Verbintaivutuksessa konjugaatioita on kaksi: subjekti- ja objektikonjugaatio. Verbit taipuvat subjektin persoonan ja luvun mukaan myös passiivissa, jonka taivutus on siksi runsas.
Oras
2000-2010-luku
Vuonna 2011 Oras toi markkinoille uusia elektronisesti ohjattuja hanoja ja suuntasi markkinaponnisteluja erityisesti kotitalouksiin. Vuonna 2012 Oras vaihtoi kolmen tehtaan ja seitsemän aluevaraston mallin kahden strategisen tehtaan ja neljän varaston malliin.
Tríkala
Myöhempi historia
Bysanttilaisella keskiajalla kaupungin nimi muuntui muotoon Trikkala. Osmanit valtasivat kaupungin vuonna 1393. Osmanivallan alkuvaiheessa kaupunki taantui, mutta myöhemmin se kehittyi tekstiili- ja nahkatuotteiden käsityön keskukseksi. Siitä tuli myös Thessalian tärkeimpiä koulukaupunkeja.
Vinny Appice
1991–1992
Ronnie James Dio oli palannut Black Sabbathin laulajaksi vuoden 1990 lopulla. Yhtyeessä oli tuolloin rumpalina Cozy Powell, mutta koska hänen ja Dion välit olivat kireät ja lisäksi myöhemmin Powell loukkaantui ratsastusonnettomuudessa, niin yhtye pyysi Appicen hänen tilalleen. Kokoonpano levytti Dehumanizer-albumin, joka ei ollut kaikkien toivoma menestys vahvasta materiaalista huolimatta. Lisäksi kokoonpanon vanhat riidat alkoivat jälleen nousta esiin ja viimeiseksi niitiksi tuli ex-laulajan Ozzy Osbournen kutsu tulla lämmittelemään häntä hänen "jäähyväiskonsertteihinsa" Costa Mesaan marraskuussa 1992. Dio ei tähän suostunut ja noissa konserteissa hänen tilallaan nähtiin Rob Halford. Pian tämän jälkeen Appice ja Dio kokosivat Dio-yhtyeen uudelleen.
2006–2010
Kokoonpano sai hyvän vastaanoton ja se julkaisi kaksi live-cd/dvd:tä sekä hyvin vastaanotetun studioalbumin The Devil You Know (2009) ja teki useita kiertueita. Yhtyettä kohtasi kuitenkin takaisku, kun vuoden 2009 syksyllä Diolla todettiin vatsasyöpä, johon hän lopulta kuoli toukokuussa 2010. Heaven & Hell soitti vielä yhden konsertin Dion muistolle kesällä 2010 High Voltage -festivaalilla. Glenn Hughes ja Jørn Lande lauloivat.
Toini Gustafsson
Zakopanen MM-hiihdoissa 1962 Gustafsson oli voittamassa hopeaa Ruotsin viestijoukkueessa sekä sijoittui 5 kilometrillä seitsemänneksi ja 10 kilometrillä kahdeksanneksi. Innsbruckin talviolympialaisissa 1964 hän sai jälleen viestissä hopeaa sekä sijoittui 5 kilometrillä kuudenneksi ja 10 kilometrillä kahdeksanneksi. Oslon MM-kisoissa 1966 hän saavutti ensimmäisen henkilökohtaisen arvokisamitalinsa sijoituttuaan 10 kilometrin hiihdossa hopealle. Samoissa kisoissa hän sai pronssia viestissä sekä sijoittui 5 kilometrillä kuudenneksi.
Joseph Bell
Joseph Bell (2. joulukuuta 1837 – 4. lokakuuta 1911) oli brittiläinen lääkäri ja kirurgi.
Bell valmistui Edinburghin yliopistosta vuonna 1859 ja toimi sen jälkeen Royal Infirmary of Edinburgh -sairaalan kirurgina. Hänestä tuli sairaalan pääkirurgi vuonna 1872. Hän aloitti sairaalassa Skotlannin ensimmäiset kirurgien opetuskurssit ja yritti saada myös naisille mahdollisuuden lääketieteellisiin opintoihin. Vuodesta 1873 vuoteen 1896 hän toimi Edinburgh Medical Journal -lehden päätoimittajana.
Pulteri
Pulteri on yhdysvaltalaisen Johnny Hartin (1931–2007) piirtämä humoristinen sarjakuva. Sarjan alkuperäinen nimi on B.C. (Before Christ). Sarja sijoittuu esihistorialliseen aikaan ja sen päähenkilöinä on joukko luolamiehiä. Sarja ei pyri olemaan realistinen, vaan siinä nähdään sekä mammutteja ja dinosauruksia että usein myös viittauksia nykymaailman tapahtumiin. Pulteri on yksi maailman pisimpään jatkuneista sarjoista. Hart piirsi sitä lähes kuolemaansa asti, ja nykyisin sarja jatkuu hänen lapsenlastensa Mason Mastroiannin ja Mick Mastroiannin sekä tyttärensä Perry Hartin voimin. Sarja alkoi ilmestyä lehdissä vuonna 1958.
Pöide
Kylät
Pöiden kunnassa oli useita kyliä: Ardla, Are, Iruste, Kahutsi, Kakuna, Kanissaare, Keskvere, Koigi, Kõrkvere, Kärneri, Kübassaare, Leisi, Levala, Metsara, Mui, Muraja, Neemi, Nenu, Oti, Puka, Pöide, Reina, Sundimetsa, Talila, Tornimäe, Ula, Unguma, Uuemõisa, Veere, Välta.
Eckerö
Historia
Kun valtakuntaan järjestettiin postilaitos 1630-luvulla, kaikki seudun miehet toimivat postintalonpoikina kuljettaen postia ja matkustajia veneillään Ruotsin Grisslehamniin ja takaisin. Talonpojat oli jaettu kahdeksaan ruotuun, jotka hoitivat kuljetukset vuoroittain. Sota-aikoina eckeröläiset talonpojat kuljettivat postia ja sotaväkeä niin paljon, että heidät oli vapautettu varsinaisesta sotapalveluksesta. Vuoden 1540 maakirjan mukaan Eckerössä oli 68 veroa maksavaa talonpoikaa, joten väkiluku lienee ollut tuolloin 400:n tienoilla.
Eckerö mainittiin Hammarlandin kappelina jo vuonna 1427. Seurakunta itsenäistyi vuonna 1879.
Eckerön kunnasta on 1900-luvun alussa käytetty suomenkielisissä yhteyksissä nimeä Ekkeröö tai Ekkerö.
Palvelut
Maarianhaminan apteekki ylläpitää lääkekaappia Berghamnin lauttaterminaalissa. Sieltä saa käsikauppalääkkeitä.
Alcoa
Alcoa tekee myös kiinnitys-, sulkemis-, autojen sähkönjakelu- ja kulutustarvikkeita.
Olli Sinivaara
Olli Juhani Sinivaara (s. 1980 Tampere) on suomalainen runoilija, kirjailija, kääntäjä ja René Girardin ajattelun tutkija.
Kaksoisaspektiteoria
Kaksoisaspektiteorian suhde neutraaliin monismiin ei ole selkeä, ja neutraali monismi voidaan lukea yhdeksi kaksoisaspektiteorian mukaiseksi näkemykseksi. Voidaan kuitenkin katsoa, että siinä missä neutraali monismi sallii neutraalien entiteettien asiayhteyden määrittää sen, ovatko entiteetit henkisiä, aineellisia, kumpaakin vai ei kumpaakaan, kaksoisaspektiteoria vaatii, että henkinen ja aineellinen ovat erottamattomia ja redusoimattomia, mutta kuitenkin erillisiä.
Pelle Show
Pelle Show on suomalaismuusikko Kari Peitsamon studioalbumi. Se julkaistiin 1. helmikuuta 2001. Albumilla Peitsamo soittaa kitaraa ja laulaa. Muita muusikoita ei ole mukana.
René Préval
René Garcia Préval (17. tammikuuta 1943 Port-au-Prince – 3. maaliskuuta 2017 Port-au-Prince) oli haitilainen poliitikko, joka toimi maansa presidenttinä 1996–2001 ja uudelleen 2006–2011.
Golden Tour
Golden Tour on australialaisen laulaja Kylie Minoguen viidestoista konserttikiertue. Kiertue markkinoi hänen Golden (2018) albumiaan ja alkoi 18. syyskuuta 2018 Newcastlessa, Englannissa.
Tähtikuviot (Miró)
Syntytausta
Toisen maailmansodan puhjettua vuonna 1939 Miró muutti perheineen Varngevilleen, joka on Normandian rannikolla, muutaman kilometrin päässä Dieppestä. Naapurina oli Georges Braque. Kylässä oli sähkökatkoksia, ja tämä johdatti Mirón hyvin valovoimaiseen ja vaikuttavaan Tähtikuviot-maalaussarjaan. Hän selitti niiden syntyä kirjeessä ystävälleen: "Olin aina nauttinut ikkunoista katselemisesta öisin, taivaan, tähtien ja kuun katselusta, mutta nyt emme voineet enää tehdä tätä, joten maalasin ikkunat sinisellä maalilla ja otin siveltimet ja maalit ja niin alkoi Tähtikuviot-sarjan synty."
Poseidonin temppeli (Kalaureia)
Rakennukset
Poseidonin pyhäkköalue sijaitsi Kalaureian saaren korkeimmalla kohdalla noin 190 metrin korkeudella merenpinnasta laskettuna. Se oli rakennettu heti kaupungin agoran koillispuolelle osaksi kaupunkialuetta, vaikka se ei varhaisemman alkuperänsä ja pinnanmuotojen vuoksi noudattanut asemakaavan linjausta kuin joiltakin osin.
Punamusta puu
Punamustan puun ominaisuuksia
Nämä ehdot takaavat, että punamusta puu on riittävän tasapainoinen, jotta hakurakenteiden perusoperaatiot haku, lisäys ja poisto voidaan tehdä O(log n)(1 ajassa. Tulos seuraa siitä, että pisin polku juuresta lehteen on korkeintaan kaksi kertaa niin pitkä kuin lyhin polku: Lyhimmässä ja pisimmässä polussa on molemmissa yhtä monta mustaa solmua (ehto 4). Lyhimmässä mahdollisessa polussa on vain mustia solmuja. Pisimmässä mahdollisessa polussa on mustien solmujen lisäksi punaisia, mutta korkeintaan vain joka toinen (ehto 3). Lisäksi polulla ei voi olla muun värisiä solmuja (ehto 1) ja jokaisen polun pituus on vähintään 1 (ehto 2).
Madeiransimake
Madeiransimake (Anthoxanthum maderense) on Makaronesiassa endeemisenä kasvava monivuotinen heinä, jota kasvaa Madeiran saaren sisäosien kallioilla. Se tulkitaan toisinaan samaksi lajiksi kuin tuoksusimake (Anthoxanthum odoratum), mutta koska madeiransimake kasvaa tuoksusimakkeen levinneisyysalueesta erillään olevalla eristyneellä alueella, on näiden kahden keskinäinen suhde vielä epäselvä.
Osakan metro
pienoiskuva|Osakan metro 1930-luvulla pienoiskuva|Midōsuji-linjan 30000-sarjan junayksikkö pienoiskuva|Shinsaibashin aseman lippuautomaatteja
Osakan metron linjojen yhteispituus on 137,8 kilometriä ja sillä on käytössään 133 asemaa. Päivittäin se kuljettaa keskimäärin noin 2,46 miljoonaa matkustajaa (vuonna 2016). Yhtiön pääkonttori sijaitsee Osakan kaupungin Nishin suuralueella.
Historia
Osaka kasvoi voimakkaasti talouskeskuksena ja kauppakaupunkina ensimmäisen maailmansodan myötä, ja kaupunki päätti neljä linjaa käsittävän metroverkon rakentamisesta jo vuonna 1925. Sen ensimmäinen osuus, 3,1 kilometriä pitkä Midōsuji-linja, avattiin liikenteelle toukokuussa 1933. Osakan metrosta tuli maan ensimmäinen julkisen palvelun metro. Sen laajentamista jatkettiin toden teolla kuitenkin vasta toisen maailmansodan jälkeen. Osakan maailmannäyttelyn aikaan vuonna 1970 verkosto oli jo yli 64 kilometrin pituinen ja se käsitti kuusi linjaa.
Linjat
Osakan metrojärjestelmään kuuluu kahdeksan varsinaista metrolinjaa ja yksi people mover -automaattimetrolinja. Kaupungin keskustaa palvelee tiheä, pohjois–eteläsuuntaisten ja itä–länsisuuntaisten metrolinjojen verkko. Pohjois–eteläsuuntaisia linjoja ovat lännestä itään lueteltuina Yotsubashi-linja, Midōsuji-linja, Sakaisuji-linja ja Tanimachi-linja sekä Osakan linnan itäpuolella kulkeva Imazatosuji-linja, itä–länsisuuntaisia linjoja vuorostaan pohjoisesta etelään lueteltuina Chūō-linja, Nagahori–Tsurumi-ryokuchi-linja ja Sennichimae-linja. Automaattimetro Nankō Port Town -linja palvelee kaupungin satama-alueita ja siitä on pääteasemilla vaihtoyhteys Chūō-linjaan (Cosmosquaren metroasema) ja Yotsubashi-linjaan (Suminoe-kōenin metroasema).
PartyGaming
PartyGaming Plc (lse: PRTY) on internetkasino, joka tunnetaan parhaiten nettipokerihuoneestaan PartyPoker.com:sta. Yhtiön päämaja on Gibraltarilla ja se on listautuneena Lontoon pörssiin. Yritys on perustettu vuonna 1997.
Marvão
Marvãon nykyinen pormestari on sosiaalidemokraattipuolueen Vitor Frutuoso. Kunnan juhlapäivä on 8. syyskuuta.
Columbian piirikunta (New York)
Columbian piirikunta on Yhdysvaltojen New Yorkin osavaltiossa sijaitseva piirikunta. Sen väkiluku oli 59 461 vuonna 2019. Piirikunnan hallintokeskus on Hudsonin kaupunki. Piirikunta on perustettu vuonna 1786.
Wytze Kooistra
Huipulle
Kooistra on opiskellut myös lentopallon pelaamisen ohella pitkälle.
Chelonoidis
Chelonoidis on maakilpikonnien heimoon kuuluva kilpikonnasuku, joka sisältää aiemmin Geochelone-sukuun luettuja lajeja. Se sisältää neljä elossa olevaa lajia, jotka ovat galápagoksenjättiläiskilpikonna (Chelonoidis niger), hiilikilpikonna (Chelonoidis carbonarius), chilenkilpikonna (Chelonoidis chilensis) ja viidakkokilpikonna (Chelonoidis denticulatus). Vielä noin vuonna 1400 jKr. suvun lajeja tavattiin myös Karibialla, mutta ne kuolivat sukupuuttoon saarten alkuperäisasukkaiden metsästyksen myötä.
Diana DeGarmo
thumb|200px|Diana DeGarmo laulamassa. Diana DeGarmo (s. 16. kesäkuuta 1987 Birmingham, Alabama) on yhdysvaltalainen laulaja, joka oli toinen American Idolin kolmannella tuotantokaudella häviten finaalissa Fantasia Barrinolle. Finaalissa hän jäi toiseksi alle 2% erolla voittajaan ja yhteensä ääniä tuli noin 65 miljoonaa.
Brasilia talviolympialaisissa 2014
Alppihiihto
Brasilia sai olympialaisten alppihiihtoon kaksi maapaikkaa.
Rattikelkkailu
* – Kelkan kuljettaja
Satula
Satulavyö
Valjaissa ja satuloissa käytetään mahavyötä, jonka tarkoituksena on pitää satula tai valjaat paikallaan. Erityistä satuloissa käytettävää mahavyötä kutsutaan satulavyöksi. Satulavyö voi olla valmistettu nahasta, kankaasta tai jostakin muusta pehmeästä ja kestävästä materiaalista. Eurooppalaistyyppisissä satuloissa se kiinnittyy kahdella vierekkäisellä soljella satulan vastinhihnoihin, joita on yhteensä kolme (yksi varalla). Kouluratsastussatuloissa käytetään pitkiin vastinhihnoihin satulan siipien alapuolelle kiinnitettäviä lyhyitä satulavöitä, jotta soljet eivät tule hevosen ja ratsastajan väliin ja näin häiritse ratsastajan istuntaa ja ratsukon vuorovaikutusta. Muuntyyppisissä satuloissa vyö on yleensä pitkä ja kiinnittyy lyhyisiin vastinhihnoihin satulan kahden siiven välissä ratsastajan reiden alla; vastinhihnoihin kiinnittyvä nahkaläppä suojelee satulan siipeä solkien hankaukselta. Esteratsastussatuloiden vöissä käytetään usein mahapanssaria suojaamaan hevosen vatsaa kavioiden (erityisesti kenkien ja mahdollisten hokkien) aiheuttamilta kolhuilta.
Grand Prix Masters
Säännöt
Jotta pääsi ajamaan GPM-sarjaa, kuljettajan täytyi olla:
A Wonderful Life
A Wonderful Life on belgialaisen laulaja Lara Fabianan 6. studioalbumi. Se julkaistiin 2004.
Yellowstonen eläimistö
Sudet
thumb|200px|Susi radiokaulapannan kanssa Yellowstonessa. Susia on esiintynyt Yellowstonen alueella ainakin tuhannen vuoden ajan. Puiston alkuperäiset sudet tapettiin kuitenkin 1800-luvun lopulla ja 1900-luvun alussa osana puiston yrityksiä suojella hirvieläinkantaansa. Viimeinen luonnonvarainen susi ammuttiin vuonna 1926. Vastustuksesta huolimatta susikanta päätettiin 69 vuotta myöhemmin palauttaa kansallispuistoon, ja susia tuotiin vuonna 1995 Kanadasta. Susia on nykyään Yellowstonessa noin 300 yksilöä. Ne elävät useissa laumoissa ympäri puistoa; keskimäärin kymmenen sutta sisältäviä laumoja on laskettu ainakin 14 kappaletta. Sudet saalistavat muun muassa vapiteja, hirviä, peuroja ja lampaita.
Ilvekset
Yellowstonen kansallispuistossa elää kanadanilveksiä (Lynx lynx canadensis) sekä samansukuisia punailveksiä (Lynx rufus). Kanadanilves on alueella erittäin harvinainen eläin. Vuonna 1927 puiston kanadanilveskannaksi arvioitiin kymmenen yksilöä, ja viimeisen sadan vuoden aikana kanadanilveksistä on tehty noin 60 havaintoa. Punailves ilmoitettiin 1900-luvun alkupuolella Yellowstonessa jokseenkin yleiseksi eläinlajiksi. Myöhempinä vuosina punailveksiä on nähty lähinnä puiston pohjoisosissa noin 9–14 kertaa vuosikymmenen aikana. Muutamia punailveksiä on kuollut törmäyksissä autojen kanssa 1990-luvulla. Tutkimusta ilvesten tarkasta lukumäärästä Yellowstonen alueella ei ole tehty. Eläinten laskemista vaikeuttaa se, että kanadanilves ja punailves muistuttavat ulkonäöltään huomattavasti toisiaan, ja siksi havaintoja on vaikea varmistaa.
Hyrule
Hallinto
Hyrulen monarkista kuningaskuntaa hallitsee kuningas, joka komentaa Hyrulen armeijaa. Kuninkaallisen tyttären nimi on aina Zelda. The Adventure of Linkin tapahtumien johdosta. Nimeltä mainittuja Hyrulen kuninkaita ovat The Wind Wakerissa esiintyvä Daphnes Nohansen ja The Minish Capin aikana hallitseva Daltus ja tämän edeltäjä Gustav sekä peleissä Breath of the Wild ja Age of Calamity mainittu kuningas Rhoam. Philipsin CD-i peleissä esiintyy myös Harkinian niminen kuningas, mutta kyseiset pelit luokitellaan epävirallisiksi.
Paistinpannumurhaajat
Paistinpannumurhaajat (Eating Raoul) on vuonna 1982 julkaistu musta komedia Hollywoodissa asuvasta vanhoillisesta avioparista. Elokuvan ohjasi Paul Bartel, ja sen kirjoittivat Bartel ja Richard Blackburn.
Hyrule
Hyrule Field
Hyrulen niitty on laaja ja aukea maa-alue, joka yhdistää monia muita Hyrulen alueita. Hyrulen niitty on monen Zelda-pelin maailman keskusta, jossa tapahtuu monet luolastojen ulkopuoliset tehtävät. Tavallisesti niityltä ei löydä mitään erikoisempaa tekemistä, paitsi sydämenpalat yms. Sieltä saattaa silti löytää paljon salaluolia.
Kakariko Village
Kakarikon kylä on Hyrulen linnan lähellä sijaitseva pieni, rauhallinen asutuskeskus, jossa Link voi keskustella ihmisten kanssa, tehdä ostoksia ja koettaa onneaan monissa kilpailuissa. Kakarikosta on monia versioita eri peleissä, tavallisesti Kakarikon kylän talojen katot ovat punaisia ja kylässä liikkuu vapaana kukkoja. Suurin muutos kylässä on Twilight princessissä, jossa kylä on kuiva aavikkomainen ja hiekantäyttämä rajattu alue. Joitakin faneja on jopa hieman häirinnyt suuri muutos verrattuna muihin peleihin.